Geweldige toename in misdaad in Bloemfontein
Dit blyk dat misdaad in die gegoede noordelike buurte Dan Pienaar, Heuwelsig en Waverley in Bloemfontein oorhand toeneem met o.a. vyf inbrake oor die Paasnaweek net in Kmdt. Senekalstraat, by 'n huis in Gilles van de Wallstraat, Heuwelsig is platskermtelevisies en 'n kluis wat so swaar is dat 10 persone dit moet dra met juweliersware, 'n belangrike testament en 100 geheuestokkies geroof. Daar is ook by 'n huis op die hoek van York- en Milnerweg tydens die Paasnaweek ingebreek, asook by die Gratias Aftree-oord, terwyl die wassery by Emily Hobhouse Plein en 'n vulstasie in Dan Pienaar beroof is. Daarby is leerlinge gedurende die eksamen aan die einde van die eerste kwartaal in Morganstraat van hul selfone beroof, met dwelmhandelaars wat ook in die gebied toenemend 'n verskynsel is. In reaksie o die misdaadvlaag het twee plaaslike vroue die voortou geneem om op 7 Mei 2017 die buurtwag Northern Neighbourhood Watch Association (NNWA) te gestig het.
Vrae oor opgeleide jeugdige MK Veterane
Vrae word gevra oor wat deesdae 'n algemene gesig by hoëprofiel ANC-byeenkomste is in die vorm van jeugdiges in gevegsmondering van uMkhonto we Sizwe (MK) Veterane, of altans so word hulle genoem. Hulle gaan onder die vaandel van die Veterane van die gewapende vleuel van die ANC, maar hulle is bloedjonk, terwyl die bejaarde Veterane, wat as organisasie anti-Zuma is sê hulle ken hulle nie. Die jeugdiges paradeer met wapens en het ook verklaar dat hulle enige aanlag op Luthuli Huis met geweld sal teenstaan. As sodanig is hulle duidelik militêr opgelei. Nou word vrae gevra oor die wettigheid van hierdie paramilitêre organisasie en ook waar en deur wie hulle militêr opgelei is. Die DA is besig om die saak op te neem.
Nog 'n boer wreed vermoor
Die jongste in die klaarblyklike onophoudelike stroom van plaasmoorde het plaasgevind toe 'n boer van die Wepener-distrik en sy huiswerker doodgeskiet op die plaas sowat 30 km buite die dorp aangetref is. Met die ter perse gaan van hierdie berig was die name van die oorledenes nog nie bekend nie, omdat al hul naasbestaandes nog nie in kennis gestel is nie. Die lyk van die boer (49) het in die sitkamer gelê met sy bene vasgebind, terwyl die lyk van die huiswerker in een van die kamers gevind is met haar oë toegebind en haar voete ook vasgebind. Die binnekant van die huis was omgekeer terwyl van die kluise in die huis ook oopgebreek was.
Tuks wen 2017 Varsitybeker 28-21 teen Maties
Brian Molefe kry R30 miljoen afskeidsbonus van Eskom
Bid vir SA
1,7 miljoen mense dalk bymekaar om te bid vir SA op 22 April 2017 – reeds 400 vliegtuie op Tempe Lughawe alleen.
Eerste rondte.... Begin!
Eerste rondte van Franse presidensiële verkiesing Sondag 23 April 2017
Vrae oor jong opgeleide lede van MK Veterane wat in die openbaar paradeer.
Jongste WikiLeaks openbaar Groot Broer
WikiLeaks, 'n anti-geheime projek geloods in 2006 deur Julian Assange en wat van tyd tot tyd uiters geheime staatsdokumente van verskillende lande publiseer, het in die jongste loslating 8 000 CIA-dokumente blootgelê. Algemeen word aanvaar dat hierdie dokumente afkomstig is van CIA-amptenare wat die dokumente na buite gelek het.
Die jongste loslating toon verstommend dat die CIA d.m.v. uiters gesofistikeerde elektroniese moniteringsmeganismes en –stelsels die doen en late van feitlik elke mens op aarde, selfs tot in mees intieme privaatheid, monitor. Dit geskied d.m.v. nie slegs persoonlike rekenaars en selfone nie, maar ook deur TV stelle en selfs gevorderde huishoudelike apparate soos mikrogolfoonde, yskaste, wasmasjiene, ens.
Vir meer besonderhede, volg hierdie skakel.
Twee nuwe SA aandelebeurse
Twee nuwe aandelebeurs, ZAR X en 4Africa Exchange (4AX), is onlangs toegelaat om in Suid-Afrika in bedryf te gaan naas die JSE. Albei is gebaseer te Johannesburg, met die ZAR X daarop gemik om 'n maklike, laekoste, relevante en naatlose diens te lewer, gekoppel aan die vier beginsels van eenvoud, laekoste, deursigtigheid en vlugvoetigheid. Vir meer besonderhede besoek www.zarx.co.za.
Die 4AX is min of meer op dieselfde patroon as die ZAR X geskoei, met ongeveer dieselfde fokus en doelwitte – vir meer besonderhede besoek www.4ax.co.za.
Groei tesame met uitdagings
Soos op hierdie blad gesien kan word, groei Orania besigheidsgewys sterk, met toenemende besighede wat nie net vir die dorp nie, maar ook vir die streek produkte en dienste lewer. Voorts is tans op Orania 119 wooneenhede in aanbou, terwyl sopas die Steenbok Herberg op die sportterrein voltooi is met die oog op huisvesting vir die AVS o/21-Bokkietoernooi wat vanaf 13-17 April 2017 aangebied word.
Ook op ander terreine is die vooruitgang van Orania en die aangrensende gebied sigbaar, soos nuwe instellings wat op die maatskaplike, ekonomiese en regsterreine ontwikkel word. Dit bring egter ook uitdagings en groeipyne mee, soos die vereistes van 'n doeltreffende verblyfregproses, onafhanklike regspraak, opleiding van vaardighede, ens.
Hoe dit ookal sy, Orania is kennelik op 'n opwaartse kurwe, terwyl Suid-Afrika sigself tans op 'n afwaartse spiraal bevind. Ten opsigte hiervan is Orania geposisioneer om 'n konstruktiewe bydrae te lewer in die Suid-Afrikaanse konteks.
Suid-Afrika staan by 'n geskiedkundige kruispad. Meedoënlose dryf na Kommunistiese staat
Terwyl 'n koerant vir sy lesers nuus kan publiseer wat sag op die oor val en wat hulle rustig stem, het Ditsem Nuus besluit om dit wat tans in Suid-Afrika die meeste saak maak, hiermee op die voorblad te plaas. Dit gaan naamlik daaroor dat daar tans 'n aantal gebeure in die land afspeel, wat, indien hulle met spreekwoordelike strepies met mekaar verbind word, 'n prentjie te voorskyn laat kom van 'n meedoënlose dryf om SA in 'n Kommunistiese staat te omskep.
Hierdie gebeure is basies die volgende:
Die poging van 'n gekonsolideerde mag met pres. Jacob Zuma aan die spits om beheer oor die natuurlike hulpbronne van die land oor te neem, soos die minerale, grond, water, myne, ens., tesame met die geldkas van die land (Finansiesportefeulje) en die wapenmag (Polisie, Weermag en Staatsveiligheid). Die summiere afdanking van Pravin Gordhan as Minister van Finansies en 'n aantal ander sleutelministers (Polisie, Energie, Vervoer en Kommunikasie) en hul vervanging met lakeie, is 'n omvattende poging om presies dit te bereik.
Volgens konsepbeleidsdokumente van die ANC wat verlede maand gepubliseer is met die oog op goedkeuring in Junie vanjaar, moet die nasionale Presidensie "versterk word as die strategiese sentrum van staatsmag." Dit beteken groter bevoegdhede gekonsentreer in die Presidensie - effektiewelik in Zuma - dus 'n stap in die rigting van diktatoriale staatsbeheer.
Daar is ook skuiwe binne die ANC as regerende party om meer diktatoriaal van bo af te raak en sy sg. demokratiese inslag vanaf grondvlak te verskraal of selfs weg te neem. So is in die jongste ANC beleidsdokumente voorgestel dat "'n rewolusionêre verkiesingskommissie gestig word wat as hekwagters moet dien en moet keer dat verkiesingsprosesse in die party gemanipuleer word. Hierdie kommissie moet alle kandidate eers goedkeur voordat hulle vir verkiesings as partyverteenwoordigers benoem word." Die ooglopende doelwit hiermee is om slegs kandidate van bo af vooraf goedgekeur, as verteenwoordigers te kry. Terselfdertyd word voorgestel dat die ANC 'n ten volle outomatiese, elektroniese werwing- en lidmaatskapbestuurstelsel kry, wat uit die ANC-hoofkantoor bestuur word en vir strukture laer af slegs met goedkeuring toeganklik sal wees.
Gedurende die afgelope twee dekades is d.m.v. twyfelagtige wetgewing alle ondergrondse minerale regte in die land, asook alle waterbronne insluitende selfs natuurlike damme en boorgate, tot eiendom van die staat verklaar. Dit is gedoen sonder enige vergoeding vir private eienaars.
Wetsontwerpe oor grond wat tans in die Parlement dien, maak voorsiening vir ernstige inbreuk op private grondeienaarskap en selfs op private besittings soos huishoudelike items, bates, aandele, ens. Dit word beliggaam in die Wetsontwerp op Onteiening en in die Wetsontwerp op die Regulering van Grondbesit. Meer besonderhede daaroor elders in hierdie uitgawe.
'n Wetsontwerp dien tans voor die Parlement wat dit verpligtend wil maak vir kerke en kerkgenootskappe om by die staat gelisensieer te word indien hulle as kerke wil funksioneer. Die Wetsontwerp op Voorkoming en Bestryding van Haatmisdade en Haatspraak het dit dus ten doel om kerke in hul bedieninge onder toesig van die staat te plaas. Dit kom in effek neer op skending van geloofsvryheid. Voorts kan hierdie wet ook dien om in die huidige verpolitiseerde klimaat kritiek deur blankes op swartes tot strafregtelike haatspraak te verklaar.
Al meer maatreëls om mediavryheid aan bande te lê en druk op koerante, tydskrifte, radio, TV en die Internet te plaas om "positief" oor die regering te berig. Spesifiek het die gepubliseerde "Konsep Aanlyn Reguleringsbeleid van die Film- en Publikasieraad" ten doel om die Internet in SA streng te beheer, soos om epos te monitor en "ongewenste" webwerwe te sluit.
Ook op skolevlak woed die veldtog ten gunste van sentralistiese beheer, terwyl leerplanne al meer destruktief vir tradisionele waardes raak, die bevoegdhede van verkose beheerliggame al meer ingekort word en 'n veldtog geloods is om godsdiensonderrig in skole te verbied. 'n Toetssaak in laasgenoemde verband dien vanjaar 15 tot 17 Mei in die Suid-Gautengse hooggeregshof.
Die gewelddadige optrede van die EFF in die Parlement wat die normale funksionering van hierdie bakermat van demokrasie onmoontlik maak, is ook 'n manifestasie van die dryf na 'n diktatuur.
Dieselfde geld die ongelooflike staatskorrupsie en plundering van die staatskas, die totale bedrag ten opsigte waarvan deur die nuutgestigte Private Vervolgingsgesag van AfriForum beraam word op R700 miljard sedert 1994.
Die grootste struikelblok in die weg van 'n Kommunistiese diktatuur in SA, is die blanke burgers van die land, in besonder die Afrikaner met hul sterk Christelike inslag. Ongeag wat ookal gesê word, was dit die blanke wat beskawing gebring het na wat later Suid-Afrika sou word. Hulle het die wiel gebring, geboue gebou, plase gevestig, voedsel geproduseer, dorpe gestig, mediese en onderwysdienste opgerig, wet en orde te boek gestel en demokratiese regering gevestig.
Nou is die groot aanslag juis teen hulle gemik: SEB, "regstellende aksie", sportkwotas, studiediskriminasie, inperking van Afrikaans, grondonteiening, wreedaardige moorde en verkragtings van swart op wit, ens. - in effek 'n onverklaarde burgeroorlog teen die blanke burgers van die land.
Dit is waarom indien hierdie verwikkelinge sinvol met mekaar verbind word, gesien kan word dat SA tans op 'n geskiedkundige kruispad staan van óf behoud van die kosbaarste van alle regte en voorregte, nl. persoonlike vryheid, of alternatiewelik 'n Kommunistiese diktatuur. Dit is harde woorde, maar dit is die realiteit van die dag.
Indien pres. Zuma ontsetel sou word, sou dit nog nie noodwendig die einde van die diktatoriale bedreiging beteken nie, want die gevaar strek verder as slegs een persoon en behels 'n bose mag bestaande uit o.m. 'n verharde ANC-kern, sommige male fide SA burgers, die Guptas, die NWO, sekere Westerse veiligheidsinstansies en dies meer. Ironies genoeg dring die SA Kommunistiese Party tans aan op die onvoorwaardelike bedanking van Zuma, maar dit verander nog nie die kolle van die luiperd nie.
In die finale instansie gaan die stryd om die siel van Suid-Afrika oor die onverbiddelike stryd tussen die Christelike Lig en die bose Duisternis – 'n stryd ten opsigte waarvan elkeen en in besonder die Afrikaner hom- of haarself moet verantwoord.
Suid-Afrika staan by 'n geskiedkundige kruispad
Joernalis en Digitale bemarker
Ditsem Nuus het volgende twee vakatures:
Joernalis - deeltyds. Moet berigte vir die webwerf en elektroniese nuusbrief asook vir die koerant skryf en verwerk. Moontlik ook help met bestuur van webwerf, Facebook en Twitter. Vergoeding onderhandelbaar afhangende van finale pligtestaat, vermoë en ervaring. Net eerbare persone met bewese insig, skryfvermoë en joernalistieke vaardigheid.
Tweedens, digitale bemarker - voltyds of deeltyds. Iemand met integriteit, goeie menseverhoudings, bewese vermoë om te kan verkoop en uitstekende aanlyn vaardighede. Opleiding word verskaf.